b'\n_START_ARTICLE_\nUrbana ekologija\n_START_PARAGRAPH_\nUrbana ekologija je ena izmed pod-disciplin ekologije, ki se ukvarja z interakcijo med organizmi v urbanih in urbaniziranih okoljih in njihovi interakciji v skupnosti. Urbani ekologi preu\xc4\x8dujejo drevesa, reke, divje \xc5\xbeivali in odprti prostor v mestu z namenom, da ugotovijo kako in v kak\xc5\xa1ni meri onesna\xc5\xbeenost, prevelika razvitost mest in drugi pritiski vplivajo na te vire. Analiza mestnih okolij nam lahko v okviru ekologije ekosistema (gledamo na kro\xc5\xbeenje snovi in pretok energije skozi ekosistem), pomaga pri oblikovanju bolj zdravega \xc5\xbeivljenja in bolj\xc5\xa1ega nadzora v skupnosti, \xc4\x8de se zavedamo kak\xc5\xa1ne so gro\xc5\xbenje za ljudi, ki jih prinese urbano okolje. Poudarek je na na\xc4\x8drtovanju skupnosti z ekolo\xc5\xa1ko zasnovo, z uporabo alternativnih materialov in metod z namenom spodbujanja zdravega in biolo\xc5\xa1ko urbanega ekosistema.\n_START_SECTION_\nPregled\n_START_PARAGRAPH_\nDo leta 2030 je ocenjeno, da bo 60\xc2\xa0% svetovnega prebivalstva \xc5\xbeivelo v mestih. Bolj kot so ljudje izobra\xc5\xbeeni, bolj so nagnjeni k ekolo\xc5\xa1kim dejavnostim, kot so \xc5\xa1tudije o lokalnih pticah, testiranju kakovosti vodnih virov, \xc4\x8di\xc5\xa1\xc4\x8denju nepozidanih zemlji\xc5\xa1\xc4\x8d in ustvarjanju parkov, vrtov, ali pa celo k sajenju in skrbi za drevesa ob cestah in ostale pozitivne spremembe, ki so pomembne tako za ljudi, kot za okolje. Na primer, urbane spremembe ekologije, kot so projekti nasaditve dreves ob cesti pove\xc4\x8dujejo socialne povezave med mestnimi prebivalci, ki skrbijo za javno varnost. Sposobnost, da u\xc5\xbeivajo, se po\xc4\x8dutijo varne in da zaupajo drugim v skupnosti je ve\xc4\x8dja v predelih, kjer se izvajajo ekolo\xc5\xa1ke naloge, ki vodijo do bolj\xc5\xa1e kakovosti \xc5\xbeivljenja._NEWLINE_Interakcije med ne\xc5\xbeivimi dejavniki, kot so son\xc4\x8dna svetloba in voda in biolo\xc5\xa1kimi dejavniki kot so rastline in mikrobi potekajo v vseh okoljih, vklju\xc4\x8dno z mesti. Koncentriranje ljudi in sredstev, ki jih zau\xc5\xbeijejo v metropolitanskih obmo\xc4\x8djih spreminja stvari, kot so izsu\xc5\xa1evanje tal, pretok vode in razpolo\xc5\xbeljivost svetlobe. Plo\xc4\x8dniki in strehe lahko spremenijo hidrologijo obmo\xc4\x8dja s pove\xc4\x8danjem odtoka meteornih voda in prispevajo k vi\xc5\xa1ji temperaturi v mestu s shranjevanjem toplotne energije, ki deluje kot umetno toplotno korito. Obstaja veliko ukrepov s katerimi lahko pomagamo pri zmanj\xc5\xa1evanju teh te\xc5\xbeav v mestnih skupnosti. Sajenje dreves prispeva k omejevanju betonskih povr\xc5\xa1in v skupnosti in s tem se omogo\xc4\x8da bogatenje podtalnice, zni\xc5\xbeanje skupne temperature in o\xc4\x8di\xc5\xa1\xc4\x8denje zraka. Mestni ekologi spodbujajo nastajanje parkov in doma\xc4\x8dih vrtov v mestnih skupnostih. S tem lahko mesta prihranijo veliko ob\xc4\x8dinskega denarja in omejijo zahteve drugih o ureditvi mesta. Oblikovanje ekolo\xc5\xa1kih zgradb omogo\xc4\x8da manj\xc5\xa1o porabo energije tako za delovanje trgovskih, industrijskih in stanovanjskih skupnosti. Ekolo\xc5\xa1ke zgradbe temeljijo na alternativnih virih energije, kot so son\xc4\x8dna energija in bioplin. Drugi primeri ekolo\xc5\xa1ke izdelave bi lahko bili pove\xc4\x8dana izolacija, ekolo\xc5\xa1ke strehe, sistemi za zadr\xc5\xbeevanje vode, kompost in drugi programi recikliranja in vsesplo\xc5\xa1na u\xc4\x8dinkovitost. Urbane skupnosti lahko podpirajo bogat in raznolik ekosistem. Biotska raznovrstnost se pove\xc4\x8da z razpolo\xc5\xbeljivostjo naravnih virov za spodbujanje rasti. Le to pa lahko dose\xc5\xbeemo s spodbujanjem ekolo\xc5\xa1ke dejavnosti v skupnosti. \xc5\xa0tevilo vrst organizmov v skupnosti se zelo razlikujejo glede na lokacijo skupnosti. Skupno vsem raziskavam, je poskus razumeti dejavnike, zaradi katerih nekatere vrste v urbanih okoljih pre\xc5\xbeivijo, druge pa ne pre\xc5\xbeivijo._NEWLINE_Zaklju\xc4\x8dki o urbani ekologiji niso sodba o tem, ali je mestno okolje dobro ali slabo. Urbana ekologija omogo\xc4\x8da posamezniku, da vidi, kaj se v skupnosti dogaja in pomaga pri razvoju postopkov za doseganje ciljev skupnosti.'